CELEX: 
Language: lv
Date: 2020-06-17 00:00:00
Title: KOMISIJAS DELEĢĒTĀ REGULA (ES) …/.. ar ko Deleģēto regulu (ES) 2017/40 groza attiecībā uz skolu apgādes programmas īstenošanas novērtēšanu

EIROPAS
                         KOMISIJA
                                                  Briselē, 17.6.2020.
                                                  C(2020) 3909 final
                    KOMISIJAS DELEĢĒTĀ REGULA (ES) …/..
                                      (17.6.2020),
   ar ko Deleģēto regulu (ES) 2017/40 groza attiecībā uz skolu apgādes programmas
                               īstenošanas novērtēšanu
LV                                                                                LV
 ---pagebreak---                                     PASKAIDROJUMA RAKSTS
   1.        DELEĢĒTĀ AKTA KONTEKSTS
   Dalībvalstīm, kas piedalās Regulā (ES) Nr. 1308/2013 paredzētajā ES programmā skolu
   apgādei ar augļiem, dārzeņiem un pienu, ir jānovērtē programmas īstenošana.
   Šajā deleģētajā aktā ir noteikta tās informācijas būtība un veids, kas dalībvalstīm ir jāsniedz
   savā(-os) novērtējuma ziņojumā(-os), lai novērtētu, cik rezultatīvi īstenoti skolu apgādes
   programmas mērķi – palielināt izraudzītu lauksaimniecības produktu patēriņu bērnu vidū un
   izglītot bērnus par veselīgiem ēšanas paradumiem.
   Deleģētā akta nolūks ir uzlabot tā(to) novērtējuma ziņojuma(-u) kvalitāti, kas dalībvalstīm
   jāiesniedz līdz 2023. gada 1. martam, un atvieglot Komisijai rezultātu novērtēšanu un
   konsolidēšanu ES līmenī.
   2.        PIRMS AKTA PIEŅEMŠANAS NOTIKUSĪ APSPRIEŠANA
   Komisija apspriedās ar dalībvalstu ekspertiem Lauksaimniecības tirgu ekspertu grupā, kas
   nodarbojas ar dzīvnieku izcelsmes produktu nozares jautājumiem.
   Pirms šā deleģētā akta sagatavošanas Komisija ekspertu grupas 2018. gada 20. septembra
   sanāksmē nāca klajā ar nesaistošām pamatnostādnēm, kuru mērķis ir palīdzēt dalībvalstīm
   novērtēt skolu apgādes programmas rezultātus. Šajās novērtēšanas pamatnostādnēs ir
   iekļautas 1) definīcijas un piemēri (lai panāktu kopīgu izpratni par prasībām) 2) galvenie
   novērtēšanas jautājumi un atbilstīgi rādītāji un 3) novērtējuma ziņojuma pamatprincipi.
   Deleģētā akta projektu, kura pamatā ir minētās novērtēšanas pamatnostādnes, Komisija
   apsprieda ekspertu grupas sanāksmēs, kas notika 2019. gada 12. decembrī un 2020. gada
   20. februārī.
   Eiropas Parlamentam un Padomei deleģētā akta projektu Komisija nosūtīja tad, kad tika
   rīkotas ekspertu grupas sanāksmes.
   Lai apkopotu iedzīvotāju un ieinteresēto personu viedokļus, deleģētās regulas projekts no
   2020. gada 26. marta līdz 23. aprīlim bija publicēts Eiropas Komisijas portālā “Izsakiet
   viedokli”. Atsauksmi sniedza tikai viena ieinteresētā persona – Eiropas Augu izcelsmes
   pārtikas asociācija (Beļģija), ierosinot skolu apgādes programmā iekļaut piena produktu augu
   izcelsmes alternatīvas. Šis ierosinājums pārsniedz tiesību akta darbības jomu.
   3.        DELEĢĒTĀ AKTA JURIDISKIE ELEMENTI
   Ar šo deleģēto aktu groza Komisijas Deleģētās regulas (ES) 2017/40 9. pantu par uzraudzību
   un novērtēšanu.
   Jaunajā punktā ir izklāstīta tās informācijas būtība un veids, kura dalībvalstīm jāsniedz savā (-
   os) novērtējuma ziņojuma(-os), un dalībvalstīm, kuras īsteno programmu reģionālā līmenī,
   minētais punkts ļauj iesniegt attiecīgo novērtējuma ziņojumu skaitu.
LV                                                  1                                                LV
 ---pagebreak---    Turklāt, lai paredzētu konkrētus sīki izstrādātus noteikumus par dalībvalstu novērtējuma
   ziņojuma(-u) vienoto formātu un saturu, ar īstenošanas aktu groza Komisijas Īstenošanas
   regulu (ES) 2017/39.
LV                                              2                                           LV
 ---pagebreak---                            KOMISIJAS DELEĢĒTĀ REGULA (ES) …/..
                                                 (17.6.2020),
       ar ko Deleģēto regulu (ES) 2017/40 groza attiecībā uz skolu apgādes programmas
                                         īstenošanas novērtēšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 1308/2013
   (2013. gada 17. decembris), ar ko izveido lauksaimniecības produktu tirgu kopīgu
   organizāciju un atceļ Padomes Regulas (EEK) Nr. 922/72, (EEK) Nr. 234/79, (EK)
   Nr. 1037/2001 un (EK) Nr. 1234/20071, un jo īpaši tās 24. panta 2. punkta b) apakšpunktu un
   223. panta 2. punkta a) apakšpunktu,
   tā kā:
   (1)    Saskaņā ar Komisijas Deleģētās regulas (ES) 2017/402 9. panta 2. punktu skolu
          apgādes programmas īstenošanu dalībvalstis izvērtē, lai novērtētu, cik rezultatīvi
          īstenoti skolu apgādes programmas mērķi – palielināt izraudzītu lauksaimniecības
          produktu patēriņu bērnu vidū un izglītot bērnus par veselīgiem ēšanas paradumiem.
          Lai veicinātu pārredzamību un pārskatatbildību par Savienības atbalsta izlietojumu,
          būtu jāprecizē tās informācijas būtība un veids, kas dalībvalstīm jāpaziņo Komisijai
          savos novērtējuma ziņojumos.
   (2)    Tāpēc Deleģētā regula (ES) 2017/40 būtu attiecīgi jāgroza,
   IR PIEŅĒMUSI ŠO REGULU.
                                                    1. pants
   Deleģētās regulas (ES) 2017/40 9. pantu groza šādi:
   (1)      panta 2. punktu aizstāj ar šādu:
            “2. Skolu apgādes programmas īstenošanu dalībvalstis izvērtē, lai novērtētu, cik
            rezultatīvi tā īstenojusi savus mērķus – palielināt augļu, dārzeņu, piena un piena
            produktu patēriņu bērnu vidū un izglītot bērnus par veselīgiem ēšanas paradumiem.
            Minētā novērtējuma rezultātus Komisijai iesniedz novērtējuma ziņojumā.
            Dalībvalsts, kas īsteno skolu apgādes programmu reģionālā līmenī, var izvēlēties
            iesniegt attiecīgo novērtējuma ziņojumu skaitu.”;
   (2)      panta 5. punkta pirmās daļas ievadfrāzi aizstāj ar šādu:
            “Ja dalībvalsts līdz Īstenošanas regulas (ES) 2017/39 8. panta 2. punktā noteiktajam
            termiņam Komisijai neiesniedz novērtējuma ziņojumu vai novērtējuma ziņojumus ar
   1
          OV L 347, 20.12.2013., 671. lpp.
   2
          Komisijas Deleģētā regula (ES) 2017/40 (2016. gada 3. novembris), ar ko Eiropas Parlamenta un
          Padomes Regulu (ES) Nr. 1308/2013 papildina attiecībā uz Savienības atbalstu izglītības iestāžu
          apgādei ar augļiem un dārzeņiem, banāniem un pienu un groza Komisijas Deleģēto regulu (ES)
          Nr. 907/2014 (OV L 5, 10.1.2017., 11. lpp.).
LV                                                      3                                                 LV
 ---pagebreak---             šā panta 2. punktā minētā novērtējuma rezultātiem, nākamā galīgā sadalījuma
            summu samazina šādi:”.
                                                2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā
   Vēstnesī.
   Šī regula uzliek saistības kopumā un ir tieši piemērojama visās dalībvalstīs.
   Briselē, 17.6.2020
                                                 Komisijas vārdā –
                                                 priekšsēdētāja
                                                 Ursula VON DER LEYEN
LV                                                  4                                      LV